ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

HOTĂRÂREA

Nr. 18/2023

**privind aderarea comunei Orașu Nou**

**la Asociația Comunelor din România**

Consiliul local al comunei Orașu Nou, județul Satu Mare, întrunit în ședință ordinară în data de 27.02.2023;

Având în vedere temeiurile juridice, respectiv prevederile:

1. art. 10 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
2. art. 1 alin. (1) din Ordonanța Guvernului nr. 26/2000 cu privire la asociații și fundații, cu modificările și completările ulterioare;
3. art. 5 lit. i) și aa), art. 86 alin. (1) lit. a) și e), art. 89 alin. (3) și (7), art. 104 alin. (1) lit. l) și m), art..108 lit. d), art. 129 alin. (2) lit. e) și alin. (9) lit. c), art. 154 alin. (1) și alin. (6), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
4. art. 24 alin. (11) – (13) și art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
5. Ordinul ministrului administrației și internelor și al ministrului finanțelor publice nr. 232/2477/2010 privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale;
6. Statutului Asociației Comunelor din România, precum și pe cele ale Statutului Filialei Județene Satu Mare a Asociației Comunelor din România;
7. Hotărârii Adunării generale nr. 3/2001 privind constituirea filialelor județene ale Asociației Comunelor din România,

luând act de:

1. referatul de aprobare prezentat de către primarul comunei, în calitatea sa de inițiator, înregistrat sub nr. 1371/2.02.2023;
2. raportul de specialitate întocmit de secretarul general al comunei, înregistrat sub nr. 1372/27.02.2023;
3. avizele Comisiilor de specialitate ale Consiliului local;

constatând că scopul Asociației Comunelor din România este de a realiza o uniune mai strânsă între membrii săi, pentru a ocroti și pentru a promova idealurile și principiile care reprezintă patrimoniul lor comun,

apreciind că unul dintre mijloacele prin care se atinge acest scop este aderarea comunelor din România la această Asociație,

știut fiind faptul că autoritățile administrației publice locale reprezintă unul dintre principalele fundamente ale oricărui regim democratic,

în temeiul prevederilor art. 139 alin. (1) și alin. (3) lit. f), coroborat cu cele ale art. 196 alin. (1) lit..a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art. 1. –** **(1)** Se aprobă aderarea comunei Orașu Nou la Asociația Comunelor din România, însușind prevederile Statutului acesteia.

**(2)** Calitatea de membru al Asociației Comunelor din România, va fi prevăzută în Statutul comunei Orașu Nou, ce se va aproba prin Hotărârea Consiliului Local Orașu Nou.

**(3)** Se aprobă participarea funcționarilor publici/personalului contractual din cadrul Primăriei Comunei Orașu Nou și al instituțiilor/serviciilor publice de interes local, la constituirea Corpurilor profesionale ale Asociației Comunelor din România.

 **Art. 2. –** În cazul în care primarul comunei nu poate participa, reprezentarea comunei Orașu Nou în cadrul Asociației Comunelor din România, precum și în cel al Filialei Județene Satu Mare a Asociației Comunelor din România, se asigură de către împuternicitul autorității executive, numai pe baza unui mandat de reprezentare, aprobat prin dispoziția primarului comunei.

 **Art. 3. –** Se aprobă darea în folosință gratuită a unor încăperi din Primăria Comunei Orașu Nou pentru sediul Filialei Județene Satu Mare a Asociației Comunelor din România, în situația în care Consiliul director al acestei filiale stabilește ca sediul său să fie la nivelul comunei Orașu Nou.

 **Art. 4. –** Obligațiile financiare rezultate din acordurile de cooperare sau de aderare la Asociația Comunelor din România, precum și la Filiala Județeană Satu Mare a Asociației Comunelor din România, se suportă din bugetul local al comunei Orașu Nou.

**Art. 5. –** **(1)** Prezenta hotărâre se comunică, în mod obligatoriu, prin intermediul secretarului general al comunei, în termenul prevăzut de lege:

1. primarului comunei;
2. prefectului județului Satu Mare;
3. președintelui Asociației Comunelor din România;
4. președintelui Filialei Județene Satu Mare a Asociației Comunelor din România.

**(2)** Prezenta hotărâre se aduce la cunoștință publică, în mod obligatoriu, prin intermediul secretarului general al comunei, în termenul prevăzut de lege, prin publicarea în Monitorul Oficial Local al Comunei Orașu Nou, la adresa [www.orasunou.ro](http://www.orasunou.ro).

**Orașu Nou la 27.02.2023**

Președinte de ședință Contrasemnează,

 Vasile TALPOȘ Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*nr. total al consilierilor care participă la dezbateri și la vot: \_\_*

*voturi pentru: \_\_\_*

*voturi împotrivă: \_\_*

*abțineri: \_\_*